15 maart weldra betaalde feestdag. Grote vredesmanifestatie. : vroemvroem grote verkiezingsweblog
« Waarom omloop het volk van naam veranderde | Homepage | Nieuwe supergroep (K3 al vergeten) » 07131174 | Jaarboeke 2018 | Universiteit van Pretoria
Program: BAdmin Openbare Bestuur Publieke Administrasie
07131174 Fakulteit Ekonomiese en Bestuurswetenskappe Minimum duur van studie: 3 jaar Totale krediete: 362
Formele keuring vind plaas en werkservaring is ’n vereiste.
Die opsie is saamgestel om kandidate wat alreeds werksaam is in die openbare en publieke administrasiesektor te werf. Kandidate werksaam in die nasionale, provinsiale en plaaslike regeringsfere sal toegang tot die program verkry. Kandidate sal dieptekennis opdoen oor administratiewe- en bestuursfunksies vanuit beide ‘n Suid-Afrikaanse en vergelykende perspektief. Die opsie fokus op die drie regeringsfere en spesifieke aandag sal gegee word aan aspekte soos openbare hulpbronbestuur, openbare beleidstudies, openbare sektor etiek, organisasiestudies en die rol van die staat.
Departementele keuring vind plaas.
Die vereiste is ’n NSS met toegang tot graadstudie / 'n ouderdomvrystellingsertifikaat.
Drie jaar werksondervinding word vereis.
Spesialiseringsmodules: PAD 312, 322
Minimum krediete: 124
Openbare organisasieleer 110
*Slegs beskikbaar vir BAdmin in Openbare Bestuur (Opsie: Publieke Administrasie)-studente.
Ontwikkeling van organisasieleer – van klassieke tot kontemporêre teorieë. Organisasiestruktuur en -ontwerp. Die implementering van organisatoriese funksies insluitend departementalisasie, koördinasie, periode van kontrole, eenheid van opdragte, sentralisasie en desentralisasie, gesag en beheer. Openbare organisasiedinamika en -gedrag: Die organisasiekultuur, motiveringsteorieë, individuele verskille in die werkomgewing en die impak op groepe en werkspanne, kommunikasie, mag en gesag in die werkplek en die rol van leierskap in die openbare omgewing.
Openbare bestuur 110
*Slegs beskikbaar vir BAdmin in Openbare Bestuur (Opsie: Publieke Administrasie)-studente. Ontwikkeling van bestuur en openbare bestuur. Die belangrikheid van en noodsaaklikheid vir effektiewe bestuur. Verskillende bestuursteorieë. Die openbare bestuursomgewing.
Openbare hulpbronbestuur 110
Die oorsprong en rol van openbare beleid en besluitneming. Openbare beleidsteorieë en beleidsanalise. Openbare beleidsontwerp en -bestuur. Programbestuur, projekbestuur en openbare beleidsimplementering. Openbare beleidsevaluering.
Openbare inligtingsbestuur 120
Die ontwikkeling en gebruik van openbare bestuursinligtingstelsels. Die bestuur van kennis. E-regering as 'n alternatiewe diensleweringstrategie. Digitalisering van die regering in Suid-Afrika.
Openbare personeelbestuur 120
Die ontwikkeling en beleidsraamwerk vir openbare personeelbestuur. Strategiese menslikehulpbronbestuur. Die bestuur van diversiteit, gelykheid, geslag en gestremdheid in die openbare sektor. Strategieë vir personeelverkryging. Menskapitaalontwikkeling in die openbare sektor.
Openbare bestuur 210
Openbare bestuursfunksies insluitende beplanning, organisering, leierskap en beheer. Openbare leierskapsteorieë. Uitdagings vir die moderne leier. Ontwikkeling van 'n omgewing waardeur die leier in staat gestel word om optimaal te funksioneer.
Publieke administrasie 212
Hierdie module in die funksies van die publieke administrasie verskaf ‘n in-diepte ontleding van die generiese administratiewe funksies, insluitend beleidbepaling, organisering, finansiering, personeelvoorsiening en -benutting en beheer. Studente sal derhalwe toegerus word met kennis en vaardighede wat verband hou met die owerheid se strategiese beplanning, beleidbepaling en besluitneming, begroting, aankope, menslikehulpbronbestuurfunksies en indiensnemingswetgewing wat ‘n invloed op menslike hulpbronne binne organisasies het.
Publieke administrasie 222
Hierdie module in publieke administrasie is ontwerp om spesifiek studente te ondersteun in die verstaan van die oorsprong en ontwikkeling van etiek in publieke diens en administrasie. Die klem word geplaas op die bou van ‘n verantwoordelike openbare amptenaar wie se dienste en verantwoordelikhede lei tot effektiewe en doeltreffende verantwoordbare openbare organisasies met die doel om nie slegs verbeterde dienste te lewer nie, maar ook persoonlike etiek en organisatoriese kodes en standaarde toe te pas. Die doel met die module is om die student in staat te stel om die teorie in die praktyk van publieke administrasie toe te pas en te sintetiseer ten einde ‘n beter openbare diens in die toekoms te bewerkstellig.
Openbare hulpbronbestuur 210
Openbare finansiële bestuur: konsepte, doelwitte en beginsels. Die regering en verdeling van inkomste. Rolspelers in openbare finansiële bestuur. Verskillende begrotingstelsels. Die ontwerp, voorbereiding en implementering van regeringsbegrotings. Finansiële interowerheidsverhoudinge. Strukture vir die bevordering van finansiële interowerheidsverhoudinge.
Openbare hulpbronbestuur 220
*Slegs beskikbaar vir BAdmin (Opsie: Publieke Administrasie)-studente
Openbare verkrygings- en voorsieningsbestuur. Finansiële beheer en fiskale rapportering. Openbare verantwoordingspligtigheid en verantwoordelikheid. Instellings wat daargestel is om finansiële veranwoordingspligtigheid te bevorder.
Openbare personeelbestuur 220
Strategieë vir optimale personeelproduktiwiteit. Die bestuur van openbare personeel deur effektiewe kommunikasie, konflikbestuur en strategieë vir personeelwelstand en gesondheid. Arbeidsverhoudinge. Prestasie-evaluering en -bestuur.
Openbare bestuur 310
Verwys na die Engelse weergawe van die Course Catalogue.
Publieke administrasie 312
Hierdie module in publieke administrasie is ontwerp om spesifiek studente te ondersteun in die verstaan van die oorsprong en ontwikkeling van etiek in publieke diens en administrasie. Die klem word geplaas op die bou van ‘n verantwoordelike openbare amptenaar wie se dienste en verantwoordelikhede lei tot effektiewe en doeltreffende verantwoordbare openbare organisasies met die doel om nie slegs verbeterde dienste te lewer nie, maar ook persoonlike etiek en organisatoriese kodes en standaarde toe te pas. Die doel met die module is om die student in staat te stel om die teorie in die praktyk van Publieke administasie toe te pas en te sintetiseer ten einde ‘n beter openbare diens in die toekoms te bewerkstellig.
Publieke administrasie 322
Hierdie module in publieke administrasie is ontwerp om die student se opvatting te verbreed oor die verstaan, ontstaan en ontwikkeling van administratiewe stelsels. Die klem is op die praktiese toepassing van kennis en probleme in ontwikkelende gemeenskappe. Toememende globalisering vereis akademiese belang in vergelykende publieke administrasie. Die beweegrede agter vergelykende Publieke administrasie is die soeke na die ontdekking van gemeenskaplikhede in die administratiewe proses en die menslike gedrag, ongeag van plek en tyd.
Publieke praktyke 320
Hierdie werksplek-assesseringsmodule poog om studente in hul huidige werksomgewing te assesseer. Studente word ook verplig om ’n portefeulje in te handig as deel van hul assessering. Die assessering is daarop gemik om die studente se vaardighede, wat tydens hulle studie verkry is, te bepaal.
Openbare hulpbronbestuur 310
Projekbestuur en implementering. Projekevaluering. Assessering van die sukses en waarde van die projekbestuurproses. Projekbestuur in die konteks van die openbare sektor.